UK 1925

La 17-a Universala Kongreso de Esperanto okazis de la 2-a ĝis la 7-a de aŭgusto 1925 en Ĝenevo, Svislando. Venis 953 partoprenantoj el 35 landoj.

Dum kunveno de bahaanoj, D-ro Adelbert Mühlschlegel en mallonga prelego klarigis pri la Bahaa Kredo kaj deklaris, ke L. L. Zamenhof donis ekzemplon de la spirito de Bahá'u'lláh, kaj ke bahaanoj tutmonde honoras lin kiel majstron kaj fraton. Dum tiu ĉi kunveno Lidja Zamenhof interparolis kun Martha Root, kiu nomis la Bahaan Kredon la Esperanto de la religioj. Tiu kontakto estis la komenco de la bahaa engaĝiĝo de Lidja Zamenhof.

Krome okazis prelegoj de la unua Somera Universitato kaj Zamenhofa memorfesto.

 Teatraĵo prezentita 
 Ginevra de Edmond Privat, reĝisoris Julio Baghy, ĉefrolis Mihály Sárossy kaj Camilla Starke. Kunludis profesiaj geaktoroj el Grand Théâtre de Genève kaj Aleksander Starke, Elsa Haeflinger, Harold Keŝik.

Kategorio:Ĝenevo
Kategorio:1925 en Svislando
Kategorio:Esperanto-renkontiĝoj en Svislando